**Līgums par atbalsta saņemšanu**

**Nr.**

Datums skatāms laika zīmogā

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk  Aģentūra), tās direktora Kaspara Rožkalna personā,no vienas puses, un \_\_\_\_\_\_\_\_\_\_\_\_, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz statūtiem, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk **–** Atbalsta saņēmējs), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir saskaņā ar \_\_\_\_\_\_\_.\_\_\_\_\_\_\_\_\_\_\_\_\_ Aģentūras lēmumu Nr.\_\_\_\_\_\_\_\_\_ par Atbalsta saņēmēja projekta iesnieguma apstiprināšanu (turpmāk – Lēmums) nodrošināt Atbalsta saņēmējam Eiropas Reģionālās attīstības fonda projektā „Tehnoloģiju pārneses programma”, identifikācijas numurs 1.2.1.2/16/I/001(turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un 2016.gada 16.decembra atzinumu Nr.39-2-60/7634 un tiek īstenots saskaņā ar starp Aģentūru un CFLA 2016.gada 29.decembrī noslēgto vienošanos par projekta īstenošanu (turpmāk – Vienošanās), paredzēto atbalstu.

1. **Līguma priekšmets**
   1. Aģentūra Līguma ietvaros atbalstu sniedz, līdzfinansējot šādas atbalstāmās darbības (turpmāk – atbalstāmās darbības):
      1. ...
   2. Līguma 2.1.punktā minētais atbalsts tiek sniegts saskaņā ar Eiropas Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014.gada 26.jūnijs, Nr. L 187/1)) (turpmāk – Regula Nr.651/201[4](http://eur-lex.europa.eu/eli/reg/2013/1407?locale=LV)). Sniegtais atbalsts tiek piešķirts ar Aģentūras Lēmumu un ir uzskatāms par komercdarbības atbalstu Atbalsta saņēmējam. Lēmuma pieņemšanas diena ir uzskatāma par komercdarbības atbalsta piešķiršanas brīdi.
2. **Vispārīgie nosacījumi atbalsta sniegšanai**
   1. Atbalstāmo darbību līdzfinansēšanai Aģentūra izsniedz Atbalsta saņēmējam vaučeru (turpmāk – Vaučers).
   2. Vaučeru Aģentūra apmaksā Atbalsta saņēmēja izvēlētajam pakalpojuma sniedzējam, kurš ir saņēmis Vaučeru un uz kura vārda Līgumā noteiktajā kārtībā Vaučers ir rezervēts un aktivizēts. Vaučers tiek apmaksāts par faktiski veikto atbalstāmo darbību attiecināmajām izmaksām par auditējamu vērtību. Auditējama vērtība ir fiziski izmērāms veiktās darbības rezultāts, kas pamatots ar dokumentiem (nodošanas pieņemšanas akts, nodevums, atskaite par paveiktiem darbiem, u.c.).
   3. Aģentūra Līguma ietvaros attiecināmo atbalsta finansējuma apmēru nosaka saskaņā ar Ministru kabineta 2016.gada 25.oktobra noteikumiem Nr.692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692), Līgumu, Aģentūras 2019.gada 30.decembra iekšējiem noteikumiem Nr.ORG-INA-IKN-2019/578 „Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” atbalsta nodrošināšanas Ministru kabineta 2016. gada 25. oktobra noteikumu Nr. 692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” 41.1. - 41.7. un 41.9. apakšpunktā minēto darbību ietvaros, veic piešķirtā atbalsta uzskaiti un nodrošina vaučeru apriti” (turpmāk – Iekšējie noteikumi), Vienošanos, Vaučerā norādītajiem noteikumiem un citiem saistošajiem normatīvajiem aktiem.
   4. Atbalstāmo darbību maksimālais īstenošanas periods ir 12 mēneši no dienas, kad Atbalsta saņēmējs ir noslēdzis līgumu ar pakalpojuma sniedzēju, bet ne ilgāk kā līdz 2023. gada 31. oktobrim, ja pakalpojuma līgums noslēgts divu mēnešu laikā no Līguma noslēgšanas dienas. Darbības ir atbalstāmas no brīža, kad Atbalsta saņēmējs ir iesniedzis Aģentūrā projekta iesniegumu, ievērojot Regulas Nr. 651/2014 6. panta 2. punktu.
   5. Maksimālais atbalsta finansējums atbalstāmo darbību īstenošanai ir EUR \_\_\_\_\_\_\_\_\_\_\_(summa vārdiem).
   6. Maksimālā atbalsta finansējuma intensitāte atbalstāmo darbību īstenošanai ir \_\_\_\_\_ procenti no atbalstāmo darbību izmaksām, neskaitot pievienotās vērtības nodokli.
   7. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi:
      1. Līguma 3.2.punktā minētais pakalpojuma sniedzējs ir iesniedzis Aģentūrā Vaučera apmaksas pieprasījumu (turpmāk – VAP) un Vaučerā norādītos iesniedzamos dokumentus, ko Aģentūra ir apstiprinājusi;
      2. Atbalsta saņēmējs ir sagatavojis un Līgumā paredzētajā kārtībā un termiņā iesniedzis Aģentūrā noslēguma/starpposma pārskatu par īstenotajām atbalstāmajām darbībām, ko Aģentūra ir apstiprinājusi;
      3. atbalstāmās darbības ir īstenotas Līguma 3.4.punktā minētajā periodā, kā arī to izmaksas atbilst MK noteikumos Nr.692 noteiktajiem izmaksu ierobežojumiem, ar Lēmumu apstiprinātajam Atbalsta saņēmēja projekta iesniegumam (turpmāk – Pieteikums) un Vaučerā norādītajam mērķim;
      4. Atbalsta saņēmējs ir nodrošinājis atsevišķu ar atbalstāmo darbību īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      5. Atbalsta saņēmējs izmaksas ir veicis bezskaidras naudas norēķinu veidā no sava konta kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar atbalstāmajām darbībām, atbilst pareizas finanšu vadības principiem, Līgumā un MK noteikumos Nr.692 noteiktajiem izmaksu ierobežojumiem, ir samērīgas un ekonomiski pamatotas;
      6. Pieteikumā norādīto atbalstāmo darbību rezultāti (auditējamās vērtības) noslēguma pārskata iesniegšanas dienā ir Atbalsta saņēmēja īpašumā.
3. **Pušu pienākumi un tiesības**
   1. Atbalsta saņēmējam ir pienākums:
      1. nodrošināt kvalitatīvu atbalstāmo darbību īstenošanu atbilstoši Līgumam, Iekšējiem noteikumiem, MK noteikumiem Nr.692, citiem saistošajiem normatīvajiem aktiem un Pieteikumā norādītajam;
      2. Līguma 3.2.punktā minētā pakalpojuma sniedzēja izvēles procesā un pakalpojuma līguma darbības laikā ievērot iepirkumu regulējošos normatīvos aktus un MK noteikumus Nr.692;
      3. divu mēnešu laikā no Līguma noslēgšanas dienas noslēgt pakalpojuma līgumu;
      4. Līguma 12.1.punktā noteiktajā kārtībā 5 (piecu) darba dienu laikā pēc pakalpojuma līguma vai tā grozījumu, ja tādi tiek veikti, noslēgšanas iesniegt Aģentūrā starp Atbalsta saņēmēju un pakalpojuma sniedzēju, uz kura vārda rezervēts Vaučers, noslēgtā pakalpojuma līguma un tā grozījumu, ja tādi tiek veikti, kopiju;
      5. informēt Aģentūru par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Atbalsta saņēmējs vairs neatbilst MK noteikumos Nr.692 un Iekšējos noteikumos noteiktajām prasībām Atbalsta saņēmējam, lai tas varētu pretendēt uz atbalsta saņemšanu;
      6. pēc Aģentūras pieprasījuma un tās noteiktajā termiņā rakstveidā vai elektroniskā veidā Līguma 12.1.punktā noteiktajā kārtībā iesniegt visu nepieciešamo informāciju, kas attiecas uz atbalstāmo darbību īstenošanu un Līguma izpildes nodrošināšanu;
      7. nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      8. veikt apmaksas daļu, kas jāsedz atbalsta saņēmējam, par Līguma 2.1.punktā norādītajām īstenotajām atbalstāmajām darbībām, pirms pakalpojuma sniedzējs ir iesniedzis Aģentūrā VAP;
      9. sagatavot un iesniegt Aģentūrā noslēguma/starpposma pārskatu Līguma 8.punktā noteiktajā kārtībā un termiņā;
      10. 5 (piecu) darba dienu laikā pēc Aģentūras pieprasījuma nosūtīšanas Līguma 12.1.punktā noteiktajā kārtībā informēt Aģentūru, vai minētajam pieprasījumam pievienotie dokumenti ir autentiski un tos ir parakstījis Atbalsta saņēmējs;
      11. nodrošināt Aģentūrai un ES fondu uzraudzībā un vadībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā un vadībā iesaistīto iestāžu prasību izpildi un brīvu piekļūšanu atbalstāmās darbības īstenošanas vietai, ar atbalsta saņemšanu saistītajiem dokumentiem un informācijai;
      12. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
      13. visā ar Līgumu saistītajā dokumentācijā, tajā skaitā uz darījumus apliecinošajiem dokumentiem, norādīt Līguma numuru;
      14. ja Līguma 2.1.punktā minētais atbalsts tiek kumulēts ar citu valsts atbalstu, iesniegt visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, piemēroto intensitāti un plānoto vai piešķirto atbalsta summu;
      15. ja Atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr. [651/2014](http://eur-lex.europa.eu/eli/reg/2013/1407/oj/?locale=LV) darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr. [651/2014](http://eur-lex.europa.eu/eli/reg/2013/1407/oj/?locale=LV) 1.panta 3.punkta;
      16. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai izdevumus (pakalpojuma sniedzējam izmaksāto atbalsta finansējumu), kurus nav pamatoti līdzfinansēt un kuri radušies Atbalsta saņēmēja vai pakalpojuma sniedzēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības, (turpmāk – Neatbilstoši veiktie izdevumi) vai vienoties ar Aģentūru par Neatbilstoši veikto izdevumu atmaksas grafiku;
      17. atbalstāmās darbības īstenošanas laikā un trīs gadus pēc šīs darbības īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
      18. Līguma darbības laikā atbilstoši Līguma 12.1.punktā noteiktajai kārtībai paziņot Aģentūrai izmaiņas Atbalsta saņēmēja pamatdatos (kontaktinformācija, rekvizīti) 3 (trīs) darba dienu laikā pēc to maiņas;
      19. nodrošināt informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 12. pielikuma 2.2. apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana.
   2. Atbalsta saņēmējam ir tiesības:
      1. lūgt Aģentūru sniegt informāciju par piešķirtā atbalsta apmēru;
      2. ievērojot Regulas Nr. [651/2014](http://eur-lex.europa.eu/eli/reg/2013/1407/oj/?locale=LV) 8. panta 3.,4. un 5.punktu, atbalstu kumulēt ar citu valsts atbalstu ja vien šie pasākumi attiecas uz dažādām nosakāmām attiecināmajām izmaksām, kā arī kumulēt ar citu valsts atbalstu attiecībā uz tām pašām attiecināmajām izmaksām, kas daļēji vai pilnībā pārklājas, tikai tādā gadījumā, ja šīs kumulācijas rezultātā netiek pārsniegta Līguma 3.6.punktā noteiktā maksimālā atbalsta finansējuma intensitāte vai atbalsta finansējuma summa, kāda noteikta valsts atbalsta programmā vai Eiropas Komisijas lēmumā;
      3. iesniegt priekšlikumus Līguma grozījumu izdarīšanai.
   3. Aģentūrai ir pienākums:
      1. veikt Līguma īstenošanas uzraudzību, kontroli un izvērtēt tās atbilstību Līguma un normatīvo aktu prasībām;
      2. izvērtēt Atbalsta saņēmēja un pakalpojuma sniedzēja iesniegtos dokumentus Līgumā noteiktajā kārtībā;
      3. sniegt konsultācijas Atbalsta saņēmējam par ar Līguma izpildi saistītiem jautājumiem;
      4. Līguma 7.2.punktā noteiktajā kārtībā pārliecināties, ka VAP pievienotie dokumenti ir autentiski.
   4. Aģentūrai ir tiesības:
      1. nepieciešamības gadījumā piesaistīt ekspertu vai nodot ar Līguma izpildi saistīto dokumentāciju kompetentām valsts institūcijām, lai pārbaudītu, vai VAP vai noslēguma/starpposma pārskatā norādītās izmaksas ir saistītas ar atbalstāmās darbības īstenošanu, ir samērīgas un ekonomiski pamatotas;
      2. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam sniegt skaidrojumu par pretrunas rašanās iemesliem, kā arī novērst konstatēto pretrunu Aģentūras noteiktajā termiņā (ja attiecināms);
      3. veikt pārbaudes atbalstāmās darbības īstenošanas vietā, lai pārliecinātos, ka Atbalsta saņēmējs ievēro Līguma un saistošo normatīvo aktu prasības;
      4. pieprasīt Līguma 4.3.1.punkta izpildei nepieciešamo informāciju no Atbalsta saņēmēja, nosakot tās iesniegšanas termiņu;
      5. atgūt no Atbalsta saņēmēja Neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas vai likvidācijas gadījumā;
      6. izvērtējot radušos apstākļus, pagarināt Līguma 3.4.punktā noteikto termiņu, kurā Atbalsta saņēmējam jānoslēdz līgums ar pakalpojuma sniedzēju.
4. **Pakalpojuma sniedzēja izvēle, Vaučera rezervācija un aktivizācija** 
   1. Atbalsta saņēmējs Līguma 2.1.punktā minēto atbalstāmo darbību īstenošanai, izvēloties pakalpojuma sniedzēju, ievēro MK noteikumos Nr.692 un iepirkumu regulējošajos normatīvajos aktos noteiktos nosacījumus.
   2. Aģentūra 5 (piecu) darba dienu laikā pēc Līguma 5.1.punktā minētā pakalpojuma sniedzēja Vaučera rezervācijas pieprasījuma saņemšanas izvērtē, vai Atbalsta saņēmēja izvēlētais pakalpojuma sniedzējs atbilst MK noteikumos Nr.692 izvirzītajām prasībām.
   3. Ja pakalpojuma sniedzējs atbilst MK noteikumos Nr.692 izvirzītajām prasībām, Aģentūra vienas darba dienas laikā nosūta Atbalsta saņēmējam uz Līguma 12.1.2.apakšpunktā norādīto Atbalsta saņēmēja e-pasta adresi pieprasījumu iesniegt:
      1. apliecinājumu, ka Atbalsta saņēmējs attiecīgajam pakalpojuma sniedzējam ir izsniedzis vai plāno izsniegt Vaučeru;
      2. iepirkuma procedūras dokumentus, ja Atbalsta saņēmējam saskaņā ar iepirkumu regulējošajiem normatīvajiem aktiem bija pienākums veikt iepirkumu;
      3. apliecinājumu, ka starp Atbalsta saņēmēju un pakalpojuma sniedzēju nepastāv interešu konflikts un pakalpojuma līguma izpildes laikā tas nenonāks interešu konfliktā Ministru kabineta 2017.gada 28.februāra noteikumos Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” izpratnē ar pakalpojuma sniedzēju, ja uz Atbalsta saņēmēju attiecas minētais normatīvais akts.
   4. Pēc Līguma 5.3.punktā minētās informācijas saņemšanas Aģentūra 10 (desmit) darba dienu laikā izvērtē, vai pakalpojuma sniedzēja izvēle atbilstiepirkumu regulējošo normatīvo aktu prasībām, un elektroniski informē Atbalsta saņēmēju un pakalpojuma sniedzēju par Vaučera rezervāciju attiecīgajam pakalpojuma sniedzējam, ja tā izvēle atbilst iepirkumu regulējošajiem normatīvajiem aktiem, vai par atteikumu rezervēt Vaučeru attiecīgajam pakalpojuma sniedzējam, ja tā izvēlē ir pārkāptas iepirkumu regulējošo normatīvo aktu prasības.
   5. Vaučera aktivizēšanai Atbalsta saņēmējs iesniedz Aģentūrā starp Atbalsta saņēmēju un pakalpojuma sniedzēju, uz kura vārda rezervēts Vaučers, noslēgtā pakalpojuma līguma kopiju.
   6. Aģentūra 5 (piecu) darba dienu laikā pēc Līguma 5.5.punktā minētā pakalpojuma līguma kopijas saņemšanas izvērtē noslēgtā pakalpojuma līguma atbilstību veiktajai iepirkuma procedūrai, ja attiecināms, Pieteikumam un MK noteikumos Nr.692, Iekšējos noteikumos un Līgumā noteiktajiem atbalsta saņemšanas nosacījumiem, un elektroniski informē Atbalsta saņēmēju un pakalpojuma sniedzēju par izvērtēšanas rezultātu. Ja starp Atbalsta saņēmēju un pakalpojuma sniedzēju noslēgtais pakalpojuma līgums atbilst veiktajai iepirkuma procedūrai un MK noteikumos Nr.692, Iekšējos noteikumos un Līgumā noteiktajiem atbalsta saņemšanas nosacījumiem, Aģentūra aktivizē Vaučeru attiecīgajam pakalpojuma sniedzējam.
5. **Atbalsta sniegšanas kārtība** 
   1. Atbalstu Aģentūra sniedz pēc pakalpojuma sniedzēja iesniegtā VAP, kuram pievienoti Vaučerā uzskaitītie dokumenti, atbilstības izvērtēšanas Līgumā, Iekšējos noteikumos un Vaučerā ietvertajiem Vaučera apmaksas nosacījumiem. Līguma ietvaros Aģentūra atbalstu sniedz, kā:
      1. starpposma maksājumu, pamatojoties uz attiecīgajā pakalpojuma līguma izpildes posmā faktiski veikto atbalstāmo darbību attiecināmajām izmaksām par auditējamu vērtību. Starpposma VAP var iesniegt ne biežāk kā reizi ceturksnī, ja starpposma maksājuma summa nepārsniedz 5000 EUR;
      2. noslēguma maksājumu, ko piešķir pēc pakalpojuma sniedzēja sniegtā pakalpojuma izpildes, pamatojoties uz veikto atbalstāmo darbību attiecināmajām izmaksām par auditējamu vērtību.
   2. Starpposmu maksājumu kopējā summa nepārsniedz 90 % (deviņdesmit procentus) no kopējā atbalsta finansējuma, vienlaicīgi nepārsniedzot 90% no pakalpojuma līguma summas attiecībā uz atbalstāmajām darbībām.
   3. Ja pret Atbalsta saņēmēja vai pakalpojuma sniedzēja atbildīgajām personām saistībā ar Līguma vai pakalpojuma izpildi tiesībaizsardzības iestādes ir uzsākušas resorisko pārbaudi vai kriminālprocesu, Aģentūra atliek Vaučera apmaksu, līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2024.gada 31.janvārim. Ja resoriskā pārbaude netiek izbeigta vai lēmums par kriminālprocesa izbeigšanu nav pieņemts un stājies spēkā līdz 2024.gada 31.janvārim vai ir stājies spēkā notiesājošs spriedums saistībā ar pakalpojuma izpildi, Aģentūra noraida VAP.
6. **Vaučera apmaksas kārtība**
   1. VAP ir atbalstāms, ja tas iesniegts ne vēlāk kā 10 desmit darba dienas pēc Vaučera derīguma termiņa beigām un tas atbilst pakalpojuma līguma redakcijai, uz kā pamata veikta Vaučera aktivizācija, un Līgumā, Iekšējos noteikumos un Vaučerā ietvertajiem VAP apmaksas nosacījumiem.
   2. VAP vērtēšana tiek uzsākta pēc tam, kad Aģentūra ir pārliecinājusies, ka VAP pievienotie dokumenti ir autentiski. Lai pārliecinātos par VAP pievienoto dokumentu autentiskumu, Aģentūra vienas darba dienas laikā nosūta e-pastu uz Līguma 12.1.2.apakšpunktā norādīto Atbalsta saņēmēja e-pasta adresi ar lūgumu Atbalsta saņēmējam apstiprināt, vai e-pastā pievienotie dokumenti ir autentiski un tos ir parakstījis Atbalsta saņēmējs. Ja uz Līguma 12.1.1.apakšpunktā norādīto Aģentūras e-pasta adresi piecu darba dienu laikā netiek saņemta Atbalsta saņēmēja atbilde, tiek uzskatīts, ka iesniegtie dokumenti ir autentiski un tos ir parakstījis Atbalsta saņēmējs.
   3. Aģentūra VAP apmaksu veic bezskaidras naudas norēķinu veidā uz VAP norādīto pakalpojuma sniedzēja bankas kontu 5 (piecu) darba dienu laikā pēc VAP apstiprināšanas.
7. **Noslēguma/starpposma pārskata iesniegšanas un izmaksu attiecināšanas kārtība** 
   1. Atbalsta saņēmējs iesniedz Aģentūrai noslēguma/starpposma pārskatu, kas sagatavots atbilstoši Aģentūras tīmekļvietnē www.liaa.gov.lv uz noslēguma/starpposma pārskata iesniegšanas brīdi esošajai aktuālajai formai, šādos termiņos:
      1. starpposma pārskatu 10 (desmit) darba dienu laikā pēc attiecīgajā pakalpojuma līguma izpildes posmā noteikto atbalstāmo darbību īstenošanas un pakalpojuma sniedzēja rēķina saņemšanas;
      2. noslēguma pārskatu 10 (desmit) darba dienu laikā pēc pakalpojuma līguma izpildes attiecībā uz atbalstāmajām darbībām un pakalpojuma sniedzēja rēķina saņemšanas.
   2. Noslēguma/starpposma pārskatu Atbalsta saņēmējs iesniedz personiski vai elektroniski, apstiprinot dokumentus ar drošu elektronisku parakstu, vai nosūta pa pastu kā ierakstītu pasta sūtījumu. Ja noslēguma/starpposma pārskats tiek iesniegts personiski vai sūtot pa pastu, tad noslēguma/starpposma pārskatu nosūta arī uz Līguma 12.1.1.apakšpunktā minēto e-pasta adresi.
   3. Aģentūra mēneša laikā pēc noslēguma/starpposma pārskata saņemšanas pārbauda tā atbilstību Līgumam, MK noteikumiem Nr.692, Iekšējiem noteikumiem un citiem saistošajiem normatīvajiem aktiem, Pieteikumam un Vienošanās nosacījumiem.
   4. Ja no iesniegtajiem dokumentiem nav iespējams pārliecināties par Atbalsta saņēmēja uzņemto saistību izpildi saskaņā ar Līgumu, Aģentūra Līguma 12.1.punktā noteiktajā kārtībā pieprasa Atbalsta saņēmējam skaidrot noslēguma/starpposma pārskatā iekļauto informāciju, labot noslēguma/starpposma pārskatu vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darba dienu laikā izvērtē Atbalsta saņēmēja iesniegto papildu informāciju.
   5. Ja noslēguma/starpposma pārskatā Atbalsta saņēmējs veic precizējumus vai labojumus pēc savas iniciatīvas, noslēguma/starpposma pārskata izvērtēšanas termiņš tiek pagarināts par 10 (desmit) darba dienām pēc informācijas saņemšanas.
   6. Ja noslēguma/starpposma pārskats atbilst Pieteikumam un Līgumā, MK noteikumos Nr.692, Iekšējos noteikumos, citos saistošajos normatīvajos aktos un Vienošanās izvirzītajām prasībām, Aģentūra Līguma 12.1.punktā noteiktajā kārtībā informē Atbalsta saņēmēju par noslēguma/starpposma pārskata apstiprināšanu.
   7. Ja noslēguma/starpposma pārskats neatbilst Pieteikumam un Līgumā, MK noteikumos Nr.692, Iekšējos noteikumos, citos saistošajos normatīvajos aktos un Vienošanās izvirzītajām prasībām, Aģentūra Līguma 12.1.punktā noteiktajā kārtībā informē Atbalsta saņēmēju par noslēguma/starpposma pārskata noraidīšanu.
   8. Ja Aģentūra pieņem lēmumu par noslēguma/starpposma pārskata noraidīšanu, tad Aģentūra vienlaikus pieprasa Atbalsta saņēmējam atmaksāt Neatbilstoši veiktos izdevumus, ja tādi ir konstatēti.
8. **Neatbilstoši veikto izdevumu atmaksa**
   1. Ja Aģentūra Līguma izpildes ietvaros ir konstatējusi Neatbilstoši veiktus izdevumus, tā:
      1. pieņem lēmumu par Neatbilstoši veikto izdevumu atgūšanu no Atbalsta saņēmēja un 3 (trīs) darba dienu laikā to kopā ar pieprasījumu atmaksāt Neatbilstoši veiktos izdevumus nosūta Atbalsta saņēmējam;
      2. Neatbilstoši veiktos izdevumus atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
9. **Līguma grozījumi**
   1. Grozījumus Līgumā, tai skaitā Pieteikumā, var veikt, tikai Pusēm savstarpēji vienojoties, izņemot Līguma 10.2., 10.4. un 10.6.punktā minētajos gadījumos.
   2. Iekšējos noteikumus un Aģentūras mājaslapā publicēto noslēguma/starpposma pārskata formu Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā noslēguma/starpposma pārskata forma ir pieejama Aģentūras mājaslapā www.liaa.gov.lv.
   3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos ir parakstījuši, izņemot Līguma 10.2., 10.4., 10.5. un 10.6.punktā minētajos gadījumos. Visi grozījumi tiek pievienoti Līgumam un kļūst par Līguma neatņemamu sastāvdaļu.
   4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
   5. Jebkuras izmaiņas Pieteikumā pēc Lēmuma pieņemšanas ir pieļaujamas tikai ar iepriekšēju Aģentūras rakstveida saskaņojumu. Ja izmaiņas skar izsniegto Vaučeru, tad, ierosinot grozījumus, Atbalsta saņēmējs iesniedz pakalpojuma sniedzēja parakstītu piekrišanu ierosinātajām izmaiņām un pakalpojuma līguma grozījumus, ja tādi nepieciešami.
   6. Rakstisks paziņojums par izmaiņām pamatdatos (kontaktinformācija, tai skaitā pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
10. **Dokumentu glabāšana**
    1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no Lēmuma pieņemšanas dienas.
    2. Puses visu informāciju, kas saistīta ar atbalsta piešķiršanu, glabā saskaņā ar Regulas Nr.651/2014 12.pantu..
11. **Informācijas apmaiņa un Atbalsta saņēmēja kontaktpersona**
    1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
       1. Aģentūras e-pasta adrese – vaucers@liaa.gov.lv;
       2. Atbalsta saņēmēja e-pasta adrese – \_\_\_\_\_\_\_\_\_\_\_\_\_\_\_\_\_.
    2. Steidzamos gadījumos informāciju var nodot telefoniski ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 12.1.punktā noteiktajā kārtībā. Informācija, kas nav nosūtīta Līguma 12.1.punktā noteiktajā kārtībā, nav saistoša otrai Pusei.
    3. Paziņojumi, kas nosūtīti no Līguma 12.1.1. un 12.1.2.punktā minētajām elektroniskajām adresēm uz Līguma 12.1.1. un 12.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
    4. Atbalsta saņēmēja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
12. **Līguma darbības termiņš un Līguma izbeigšana**
    1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei.
    2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
       1. Atbalsta saņēmējs kļuvis par neatbilstošu kritērijiem, kas noteikti normatīvajos aktos par ES fondu vadību un īstenošanu vai Iekšējos noteikumos;
       2. Atbalsta saņēmējs nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
       3. Atbalsta saņēmējs apzināti ir sniedzis Aģentūrai vai ES fondu uzraudzībā un vadībā iesaistītajām iestādēm nepatiesu informāciju;
       4. Atbalsta saņēmēja Pieteikumā ietvertie apliecinājumi ir kļuvuši nepatiesi;
       5. Aģentūrai nav pieejams Līguma 3.5.punktā noteiktais finansējums vai Vienošanās ir izbeigta;
       6. Pieteikumā norādīto atbalstāmo darbību rezultāti (auditējamās vērtības) noslēguma pārskata iesniegšanas dienā nav Atbalsta saņēmēja īpašumā;
       7. normatīvajos aktos paredzētajos gadījumos.
    3. Atbalsta saņēmējs ir tiesīgs vienpusēji izbeigt Līgumu, par to nekavējoties rakstiski informējot Aģentūru, atmaksājot saņemto atbalsta finansējumu un atgriežot Aģentūrai Vaučeru. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais atbalsta finansējums un atgriezts Vaučers.
    4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski.
13. **Pušu atbildība**
    1. Par Līguma noteikumu daļēju vai pilnīgu nepildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
    2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
    3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
14. **Piemērojamās tiesības un strīdu izšķiršana**
    1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
    2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
    3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
15. **Citi noteikumi**
    1. Līgums ir sastādīts uz 11 (vienpadsmit) lapām 2 (divos) identiskos eksemplāros latviešu valodā, no kuriem viens ir Atbalsta saņēmējam, otrs - Aģentūrai. Abiem eksemplāriem ir vienāds juridiskais spēks. Ja Līgums tiek parakstīts elektroniski ar drošu elektronisko parakstu, Atbalsta saņēmējam tā elektroniski parakstīts Līgums jāatsūta Aģentūrai tās noteiktajā termiņā. Ja Līgums nav atsūtīts noteiktajā termiņā, tas uzskatāms par spēkā neesošu.
16. **Pušu rekvizīti un paraksti**

|  |  |
| --- | --- |
| Aģentūra **Latvijas Investīciju un attīstības aģentūra**  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV61TREL2120045034000  Tālr.: +371 67039400  **Aģentūras vārdā:**  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  K. Rožkalns | **Atbalsta saņēmējs**  **< Ligumsledzejpuse >**  < Uzņēm. adrese >  **Atbalsta saņēmēja vārdā:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU